ભારતના મહત્વના મિશન ચંદ્રયાન-2ને હાલ પુરતુ સ્થગિત કરવામાં આવ્યું છે, ચંદ્ર પર મોકલવામાં આવનારા ઈસરોના ચંદ્રયાન-2 મિશનને લોંચિંગની ગણતરીની મિનિટો પહેલા લોંચિંગ સિસ્ટમમાં ટેક્નિકલ ખામીને કારણે સ્થગિત કરાયું છે, ઈસરો પ્રવક્તા બીઆર ગુરૂપ્રસાદે જણાવ્યું કે, જીએસએલવી-એમકે3 લોન્ચ વિહિકલ (રોકેટ)માં ખામીને કારણે તેનું લોચિંગ સ્થગિત કરાયું છે, 56 મિનિટ અને 24 સેકન્ડ પહેલા જ લોન્ચ વીહિકલ સિસ્ટમમાં ટેક્નિકલ ખામી જોવા મળી હતી                                                                                                                             જો આ મિશન સફળ થયું હોત તો અવકાશ અભિયાનના ઈતિહાસમાં ભારતે સૌથી મોટી સિદ્ધી મેળવી હોત, આ મિશન સાથે જ ભારત ચંદ્ર પર પહોંચનારો ચોથો દેશ બન્યો હોત, જો કે હાલમાં ઇસરો દ્વારા ટેક્નિકલ ખામીનો ઉંડો અભ્યાસ કરવામાં આવી રહ્યો છે અને ટૂંક સમયમાં જ મિશન લોન્ચિંગની નવી તારીખ જાહેર કરવામાં આવશે.